Kawża C-392/11

Field Fisher Waterhouse LLP

vs

Commissioners for Her Majesty’s Revenue and Customs

(talba għal deċiżjoni preliminari mressqa mill-First-tier Tribunal (Tax Chamber))

“VAT — Eżenzjoni fuq kiri ta’ beni immobbli — Kiri ta’ superfiċi kummerċjali — Servizzi marbuta mal-imsemmija kirja — Kwalifikazzjoni tat-tranżazzjoni għall-finijiet tal-VAT — Tranżazzjoni kkostitwita minn provvista unika jew minn provvisti indipendenti”

Sommarju — Sentenza tal-Qorti tal-Ġustizzja (Is-Sitt Awla) tas-27 ta’ Settembru 2012

Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Provvista ta’ servizzi – Tranżazzjonijiet komposti minn diversi elementi – Tranżazzjoni li għandha titqies bħala provvista waħda – Kriterji ta’ determinazzjoni (Direttiva tal-Kunsill 2006/112) Domandi preliminari – Ġurisdizzjoni tal-Qorti tal-Ġustizzja – Limiti – Identifikazzjoni tas-suġġett tal-kwistjoni (Artikolu 267 TFUE) Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Provvista ta’ servizzi – Tranżazzjonijiet komposti minn diversi elementi – Kiri ta’ proprjetajiet immobbli – Provvista ta’ servizzi marbuta mal-kiri ta’ proprjetajiet immobbli – Tranżazzjoni li tista’ tiġi kkunsidrata bħala provvista unika – Evalwazzjonijiet mill-qorti nazzjonali (Direttiva tal-Kunsill 2006/112)

Ara t-test tad-deċiżjoni (ara l-punti 14-19) Ara t-test tad-deċiżjoni (ara l-punt 20) Id-Direttiva 2006/112, dwar is-sistema komuni ta’ taxxa fuq il-valur miżjud, għandha tiġi interpretata fis-sens li kiri ta’ beni immobbli u l-provvisti ta’ servizzi marbuta ma’ dan il-kiri, bħal dawk, b’mod partikolari, tal-provvista tal-ilma, tat-tisħin tal-immobbli kollu, tat-tiswijiet tal-istrutturi u tal-makkinarji f’dan tal-aħħar, tat-tindif tal-partijiet komuni kif ukoll is-servizzi ta’ sigurtà tal-immobbli, jistgħu jikkostitwixxu provvista unika għal dak li jirrigwarda t-taxxa fuq il-valur miżjud. F’dan ir-rigward, id-dritt mogħti lil sid il-kera fil-kuntratt ta’ kiri li jirrexxindi l-kuntratt fil-każ li l-lokatarju jonqos milli jħallas l-ispejjeż lokatizji jikkostitwixxi indikazzjoni li timmilita favur l-eżistenza ta’ provvista unika, minkejja li dan ma jikkostitwixxix, neċessarjament, l-element determinanti għall-finijiet tal-evalwazzjoni tal-eżistenza ta’ tali provvista. Min-naħa l-oħra, iċ-ċirkustanza li servizzi jistgħu, bħala prinċipju, jiġu pprovduti minn terzi, ma tagħtix lok li jiġi konkluż li dawn ma jistgħux jikkostitwixxu provvista unika. Hija l-qorti tar-rinviju li għandha tistabbilixxi jekk, fid-dawl tal-elementi ta’ interpretazzjoni mogħtija mill-Qorti tal-Ġustizzja u fid-dawl taċ-ċirkustanzi partikolari tal-kawża, it-tranżazzjonijiet ikkonċernati humiex marbuta bejniethom b’tali mod u manjiera li għandhom jitqiesu bħala li jikkostitwixxu provvista unika ta’ kiri ta’ beni immobbli. (ara l-punti 8, 28 u d-dispożittiv)

Kawża C-392/11

Field Fisher Waterhouse LLP

vs

Commissioners for Her Majesty’s Revenue and Customs

(talba għal deċiżjoni preliminari mressqa mill-First-tier Tribunal (Tax Chamber))

“VAT — Eżenzjoni fuq kiri ta’ beni immobbli — Kiri ta’ superfiċi kummerċjali — Servizzi marbuta mal-imsemmija kirja — Kwalifikazzjoni tat-tranżazzjoni għall-finijiet tal-VAT — Tranżazzjoni kkostitwita minn provvista unika jew minn provvisti indipendenti”

Sommarju — Sentenza tal-Qorti tal-Ġustizzja (Is-Sitt Awla) tas-27 ta’ Settembru 2012

Armonizzazzjoni tal-leġiżlazzjonijiet fiskali — Sistema komuni ta’ taxxa fuq il-valur miżjud — Provvista ta’ servizzi — Tranżazzjonijiet komposti minn diversi elementi — Tranżazzjoni li għandha titqies bħala provvista waħda — Kriterji ta’ determinazzjoni (Direttiva tal-Kunsill 2006/112) Domandi preliminari — Ġurisdizzjoni tal-Qorti tal-Ġustizzja — Limiti — Identifikazzjoni tas-suġġett tal-kwistjoni (Artikolu 267 TFUE) Armonizzazzjoni tal-leġiżlazzjonijiet fiskali — Sistema komuni ta’ taxxa fuq il-valur miżjud — Provvista ta’ servizzi — Tranżazzjonijiet komposti minn diversi elementi — Kiri ta’ proprjetajiet immobbli — Provvista ta’ servizzi marbuta mal-kiri ta’ proprjetajiet immobbli — Tranżazzjoni li tista’ tiġi kkunsidrata bħala provvista unika — Evalwazzjonijiet mill-qorti nazzjonali (Direttiva tal-Kunsill 2006/112)